b'\n_START_ARTICLE_\nWarwick Brown\n_START_SECTION_\n\xc5\xbdivljenjepis\n_START_PARAGRAPH_\nV zadnji sezoni 1975 avstralsko-novozelandskega prvenstva Formule Tasmann je z dvema zmagama in \xc5\xa1e dvema uvrstitvama na stopni\xc4\x8dke z le to\xc4\x8dko prednosti osvojil naslov prvaka. V Formuli 1 je nastopil le na predzadnji dirki sezone 1976 za Veliko nagrado ZDA, kjer je z dirkalnikom Williams FW05 mo\xc5\xa1tva Walter Wolf Racing osvojil \xc5\xa1tirinajsto mesto z ve\xc4\x8d kot petimi krogi zaostanka za zmagovalcem.'